Naisjärjestöjen Keskusliitto

Naisjärjestöjen Keskusliitto (entinen Suomen Naisten Kansallisliitto) on vuonna 1911 perustettu naisjärjestöjen kattojärjestö ja yhteistyöfoorumi. Siihen kuuluu 58 suomalaista naisjärjestöä, joissa on yhteensä yli 400 000 jäsentä. Liiton toimintaa rahoittavat opetus- ja kulttuuriministeriö, yksityiset säätiöt ja rahastot sekä jäsenjärjestöt. Naisjärjestöjen Keskusliitto perustettiin alun perin International Council of Womenin Suomen osastoksi, ja kansainvälinen yhteistyö on ollut olennainen osa sen toimintaa.

Liiton tehtävänä on naisten oikeuksien ja aseman, sukupuolten välisen tasa-arvon ja tyttöjen ja naisten ihmisoikeuksien edistäminen yhdessä jäsenjärjestöjen kanssa. Keskeisimpiä ajankohtaisia haasteita ovat perhevapaakustannusten jakaminen, työn ja perheen yhteensovittaminen, naisiin kohdistuvan väkivallan ehkäiseminen sekä tasa-arvoinen päätöksenteko ja julkinen hallinto.

Liiton tavoite on edistää ihmisoikeuksien toteutumista ja tasa-arvoa. Se pyrkii saamaan entistä enemmän naisia päätöksentekijöiksi ja antamaan naisille mahdollisuuden osallistumiseen ja omiin valintoihin elämäntilanteensa mukaan. Liitto koordinoi ja tukee jäsenjärjestöjensä toimintaa ja huoltaa jatkuvasti kasvavaa naisjärjestöjen verkostoa. Liitto on puoluepoliittisesti sitoutumaton ja kaksikielinen.

Liiton puheenjohtaja on kansanedustaja Eva Biaudet, ja pääsihteerinä toimii Terhi Heinilä.

Aleksandra-palkinto
Liitto myöntää Aleksandra-palkinnon (ensimmäisen puheenjohtajan, Alexandra Gripenbergin, mukaan) huomattavasta työstä tasa-arvon edistämiseksi.
 Päivi Istala, toimittaja 2003
 Batulo Essak, seksuaaliterapeutti, 2006
 Kirsti Partanen, Suomen Voimisteluliiton puheenjohtaja, 2011
 Leena Ruusuvuori, liiton entinen pääsihteeri, 2014

Puheenjohtajat
Aleksandra Gripenberg 1911–1913
Leena Salmensaari ?–2007
Sirkka-Liisa Anttila 2007–2015
Eva Biaudet 2016–

Jäsenjärjestöt
 African Care
 Architecta, Suomen Naisarkkitehtien Yhdistys – Finlands Kvinnliga Arkitekters Förening
 Eurooppanaiset
 Finlands svenska Marthaförbund
 Helsingin Saskia
 Imetyksen Tuki
 Insinöörien rouvat
 Kalevalaisten Naisten Liitto
 Kokoomuksen Naisten Liitto
 Kotitalousopettajien liitto – Hushållslärarnas förbund
 Kuluttajaekonomistit ja teknologit (COTES)
 Kuurojen Liitto
 Käkisalmen Kaupungin Rouvasväen Yhdistys
 Lastentarhanopettajaliitto LTOL
 Lyömätön Linja Espoossa
 Maa- ja kotitalousnaisten Keskus
 Maanpuolustusnaisten Liitto
 Marttaliitto
 Mothers in Business MiB ry
 Naisagronomit
 Naisjuristit – Kvinnliga jurister
 Naismetsänhoitajat
 Naisopiston Ystävät
 Naisten Kulttuuriyhdistys
 Naisten Linja Suomessa
 Naistenkartano
 Naisten Rakentavan Asumisen Yhdistys
 Naisteologit
 Naistoimittajat
 Naisyrittäjyyskeskus
 Perussuomalaiset Naiset
 Puutarhanaiset
 Soroptimist International of Finland
 Sotilaskotiliitto
 Suomalainen Naisliitto
 Suomen Akateemisten Naisten Liitto
 Suomen Delta Kappa Gamma -yhdistys
 Keskustanaiset
 Suomen Kosmetologien Yhdistys
 Suomen Kristillisdemokraattiset Naiset
 Suomen Kätilöliitto
 Suomen liike- ja virkanaisten liitto
 Suomen Naishammaslääkärit
 Suomen Naislääkäriyhdistys
 Suomen Naisyhdistys
 Suomen Nuorten Naisten Kristillisten Yhdistysten Liitto
 Suomen Valkonauhaliitto
 Suomen Voimisteluliitto
 Suomen Yrittäjänaiset
 Svenska Kvinnoförbundet
 Tekstiiliopettajaliitto
 Tunne rintasi
 Vaikuttajaverkosto Woman
 Vantaan Nicehearts
 Vihreät Naiset
 Wizo
 Zonta International Piiri 20

Lähteet

Aiheesta muualla 
 Naisjärjestöjen Keskusliitto
 International Council of Women (ICW)

Suomalaiset naisjärjestöt